laion/Wikipedia-Exotic huggingface dataset:
აგრიპინა (უმცროსი)

იულია აგრიპინა (ლათ. Iulia Agrippina, ხშირად მოიხსენიებენ როგორც აგრიპინა უმცროსს; დ. 6 ნოემბერი, 15 — გ. 20 მარტი, 59) — გერმანიკუსისა და აგრიპინა უფროსის ასული, კალიგულას და, კლავდიუსის მეოთხე ცოლი და ნერონის დედა. მისი მამა იყო იმპერატორ ტიბერიუსის ძმა, ხოლო დედა — იმპერატორ ოქტავიანე ავგუსტუსი შვილიშვილი. ბავშვობიდანვე მძიმე ცხოვრება ჰქონდა — ოჯახის წევრთა უმრავლესობა პროსკრიფციებსა და სახელისუფლებო ანგარიშსწორებებს შეეწირა, შემდეგ საკუთარმა ძმამ, იმპერატორმა კალიგულამ საყვარლად დაისვა, ბოლოს კი, დიდი ბრძოლა მოუხდა კლავდიუსის ცოლის, მესალინას ჩამოსაშორებლად და მათი ვაჟის, ბრიტანიკუსის მოსაკლავად, რათა თავისი შვილისთვის გაეთავისუფლებინა იმპერატორის ტახტისკენ მიმავალი გზა ქართული საბჭოთა ენციკლოპედია, ტ. 1, თბ., 1975. — გვ. 70. Donna Hurley Agrippina the Younger (Wife of Claudius)
The Fugitive (ტონი ბენქსის ალბომი)

The Fugitive — ტონი ბენქსის მესამე სტუდიური ალბომი. იგი გამოიცა 1983 წელს. ეს არის ბენქსის ერთადერთი დისკი, რომელზეც მისი ვოკალური ჩანაწერებია წარმოდგენილი. ყველა სიმღერის ავტორი — ტონი ბენქსი. ↑ The Fugitive AllMusic-ზე ↑ British album certifications – Tony Banks – The Fugitive. ბრიტანეთის ფონოგრამების მწარმოებლების ასოციაცია. შეიყვანეთ The Fugitive ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
Soundtracks (ტონი ბენქსის ალბომი)

Soundtracks — ტონი ბენქსის მეოთხე ალბომი. იგი გამოიცა 1986 წელს. ეს არის კრებული, რომელშიც ძირითადად შეტანილია ბენქსის მიერ კინოფილმებისთვის შექმნილი მუსიკალური თემები. ფილმიდან „ვერცხლისწყალი“ Shortcut To Somewhere ფიში და ტონი ბენქსი Smilin' Jack Casey Quicksilver Suite: Rebirth Gypsy Final Chase ფილმიდან „ლორკა და ყაჩაღები“ You Call This Victory ჯიმ დაიმონდი და ტონი ბენქსი Lion of Symmetry ტოია უილკოქსი და ტონი ბენქსი Redwing Suite Redwing Lorca Kid and Detective Droid Lift Off Death Of Abby ↑ Soundtracks AllMusic-ზე
ლიხნის კრება

ლიხნის კრება — 1989 წლის 18 მარტს გამართული შეკრება გუდაუთის რაიონის სოფელ ლიხნში. კრებაზე შეიკრიბა 30 ათასი აფხაზი, აფხაზეთის ასსრ-ის აფხაზი მოსახლეობის მესამედი და მოითხოვა აფხაზეთის გამოყოფა საქართველოს სსრ-სგან და აღდგენა მოკავშირე რესპუბლიკის სტატუსისა, რომელიც აფხაზეთს 1921 წელს ჰქონდა. კრების გადაწყვეტილება გამოქვეყნდა „ლიხნის მიმართვის“ სახით. მას შედეგად მოჰყვა რამდენიმე შეხლა-შემოხლა აფხაზებსა და ქართველებს შორის, აფხაზი პარტიული ლიდერების რეპრესიები თბილისში მიმდინარე აპრილის საპორტესტო აქციებზე აფახაზეთის ავტონომიის გაუქმების მოთხოვნის დაყენება. ჯონსი ს., „საქართველო: პოლიტიკური ისტორია დამოუკიდებლობის გამოცხადების შემდეგ“ = Georgia: A Political History of Independence, თბილისი: სოციალური მეცნიერებების ცენტრი, 2013 [2012]. — გვ. 45, ISBN 978-9941-0-5972-8.
მორის ეშერი

მორის კორნელიუს ეშერი (Maurits Cornelis Escher) (დ. 17 ივნისი, 1898, ― გ. 27 მარტი, 1972) — ნიდერლანდელი მხატვარი–გრაფიკოსი. მორის ეშერი დაიბადა 1898 წლის 17 ივნისს ნიდერლანდების ქალაქ ლეევარდენში. სახლში, რომელშიც მომავალი მხატვარი დაიბადა ამჟამად განლაგებულია მუზეუმი. 1903 წელს ეშერის ოჯახი საცხოვრებლად ქალაქ არნემში (ნიდერლანდები) გადავიდა. 1907 წლიდან ეშერი დურგლობას და პარალელურად პიანინოზე დაკვრას, ხოლო 1912–1918 წლებში საშუალო სკოლაში სწავლობდა. ამ უკანასკნელში გარდა მხატვრობისა ყველა საგანში ცუდი ნიშანი ჰქონდა. 1916 წელს ეშერმა შეასრულეა თავისი პირველი გრაფიკული სამუშაო, შექმნა რა მამის პორტრეტი. 1918–1919 წლებში ეშერი ესწრებოდა ლექციებს ქალაქ დელფტის ტექნიკურ უნივერსიტეტში, მაგრამ ჯანმრთელობის გაუარესების გამო ვერ შესძლო სწავლის გაგრძელება, რის გამოც გარიცხულ იქნა სასწავლებლიდან და მომავალამა მხატვარმა ვერ შესძლო უმაღლესი განათლების მიღება. დიპლომის მიღების იმედით ეშერმა 1919–1922 წლებშ გააგრძელა სწავლა ქალაქ ჰაარლემის არქიტექტურულ სკოლაში. აქ იგი იღებდა განათლებას მხატვარ სამუელ დე მესკვიტის ხელმძღვანელობით, რომელმაც შემდგომში ძალიან დიდი ზეგავლენა იქონია მხატვრის შემოქმედებაზე. 1921 წელს ეშერის ოჯახი ეწვია იტალიას, სადაც მხატვარი ხმელთაშუა ზღვის ბუნებითა და კლიმატით მოიხიბლა. აქ მან მრავალი ჩანახატი და ესკიზი შექმნა, რომლებიც შემდგომში აღიბეჭდა მის ქმნილებებში. ამავე პერიოდში მხატვარი გამოსცემს თავის პირველ იუმორისტული ჟანრის ბუკლეტს "Easter Flowers", სადაც უკვე ვხვდებით სარკულ გამოსახულებებს, კრისტალურ ფიგურებს და სფეროებს. ახალი იდეების მოძიების მიზნით ეშერმა გადაწყვიტა კვლავ სტუმრებოდა იტალიას. ენციკლოპედია „ბრიტანიკა“ ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 MacTutor History of Mathematics archive — 1994. <a href="https://wikidata.org/wiki/Track:Q547473"></a> ↑ 3.0 3.1 M.C. Escher <a href="https://wikidata.org/wiki/Track:Q17299517"></a> ↑ 4.0 4.1 Maurits Cornelis Escher — 2009. <a href="https://wikidata.org/wiki/Track:Q1868372"></a> ↑ 5.0 5.1 SNAC — 2010. <a href="https://wikidata.org/wiki/Track:Q29861311"></a> ↑ 6.0 6.1 Find a Grave — 1996. <a href="https://wikidata.org/wiki/Track:Q63056"></a> ↑ 7.0 7.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 8.0 8.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 9.0 9.1 The Fine Art Archive — 2003. <a href="https://wikidata.org/wiki/Track:Q10855166"></a> ↑ 10.0 10.1 https://www.museabrugge.be/collection/work/id/2014_GRO0344_XXXI ↑ http://www.mcescher.nl/over/biografie/ ↑ https://data.bnf.fr/ark:/12148/cb12604568f ↑ 13.0 13.1 13.2 13.3 13.4 13.5 13.6 13.7 13.8 RKDartists <a href="https://wikidata.org/wiki/Track:Q17299517"></a>
უფლის კვართი

უფლის კვართი — ღვთისმშობლის მიერ მოქსოვილი, იესო ქრისტეს პერანგი. როგორც ცნობილია, ღვთისმშობელმა თავი ტაძრის მსახურებას შესწირა და კარგად იცოდა რელიგიური წეს-ჩვეულებები. რადგან ძველი აღთქმის მიხედვით, მღვდელს ეფოდთან, წამოსასხამსა და სხვა სამოსელთან ერთად, აუცილებლად უნდა სცმოდა ნაქსოვი კვართიც, ღვთისმშობელმ გადაწყვიტა თავისი ძისთვის, როგორც მღვდელთმოძღვრისთვის, მოექსოვა კვართი. ახალი წელთაღრიცხვის 33 წელს გამართულ ქრისტეს სამსჯავროზე სინედრიონმა ქართლიდან ორი ებრაელი — ელიოზ მცხეთელი და ლონგინოზ კარსნელი მიიწვია. ისინი იერუსალიმში გვიან ჩავიდნენ და იესოს გასამართლებაში მონაწილეობა არ მიუღიათ. მცხეთელი ებრაელები ქრისტეს ჯვარცმას დაესწრნენ და უფლის კვართი საქართველოში ჩამოაბრძანეს. მცხეთაში დაბრუნებულ ელიოზს შეეგება მისი და, სიდონია, რომელმაც გულში ჩაიკრა კვართი, გოდებით მოისმინა ქრისტეს ჯვარცმის ამბავი და სული განუტევა. გარდაცვლილს კვართი ვერაფრით გამოართვეს. მცხეთელი ებრაელები იძულებული გახდნენ, სიდონია კვართთან ერთად დაეკრძალათ. მალე ქალწულის საფლავზე კვიპაროზის ხე ამოვიდა, რომელიც სურნელს აფრქვევდა და მირონი სდიოდა. 326 წელს მოციქულთა სწორის, წმინდა ნინოს ლოცვით, ქართლის მეფე მირიან III ქრისტიანად მოინათლა და ქრისტიანობა სახელმწიფო რელიგიად გამოაცხადა. უფლის კვართის დაკრძალვის ადგილას ეკლესიის აგება გადაწყდა. კვიპაროზის ხე საგანგებოდ მოჭრეს მშენებლობისთვის და ეკლესიის საძირკველთან მიიტანეს, მაგრამ მისი სვეტად აღმართვა ვერ შეძლეს. წმიდა ნინომ მთელი ღამე ილოცა მოწაფეებთან ერთად. გამთენიისას ნათლით შემოსილი ანგელოზი ჩამოვიდა ზეციდან, ხელი მოჰკიდა სვეტს და აღმართა. ღვთიური ნათლით გაბრწყინებული სვეტი ჰაერში გაჩერდა თორმეტი წყრთის სიმაღლეზე. მთელი მცხეთა დაიძრა ნათლითმოსილი სვეტის თაყვანსაცემად. სვეტთან მიახლოვებისთანავე ავადმყოფები იკურნებოდნენ, ბრმებს თვალები ეხილებოდათ, ხოლო დავრდომილები ფეხზე დგებოდნენ. კვართი დამარხულია „სვეტი ცხოვლის“ ქვეშ. XII საუკუნეში ნიკოლოზ გულაბერისძემ ქრისტეს კვართს სპეციალური ნაშრომი მიუძღვნა. მცხეთაში პირველი ეკლესია მეფე მირიანმა III-მ ააგო IV საუკუნის 20-იან წლებში მირონმდინარე სვეტის გარშემო. სასწაულმოქმედი სვეტის გამო, ეკლესიას სვეტიცხოველი ეწოდა. V საუკუნის II ნახევარში მეფე ვახტანგ გორგასალმა პირველი ეკლესიის ნანგრევებზე ბაზილიკა ააშენა. 1010-1029 წლებში, დაზიანებული ბაზილიკის ადგილას, ქართლის კათოლიკოსმა — მელქისედეკმა ახალი ტაძარი ააგო, რომელიც დღემდე წარმოადგენს საქართველოს მართლმადიდებელი სამოციქულო ეკლესიის უმთავრეს ტაძარს. წმიდანთა ცხოვრება, ტომი IV, თბილისი, 2001. სვეტიცხოვლის შესახებ დაარქივებული 2007-02-04 საიტზე Wayback Machine.
EA DICE

Digital Illusions CE AB (EA DICE; ადრე Digital Illusions HB) — ვიდეო თამაშების დეველოპერი კომპანია, დაარსებული 1992 წელს. ოფისი განთავსებულია სტოკჰოლმში, შვედეთი. კომპანიამ პოპულარობა მოიპოვა „Battlefield 1942“-ის შექმნით, რომელიც გამოსცა კომპანია Electronic Arts-მა 2002 წელს. 2008 წელს კომპანიამ გამოსცა თამაშები: „Battlefield: Bad Company“ და „Mirror's Edge“, ხოლო 2010 — წელს პოპულარული ონლაინ შუთერის გაგრძელება „Battlefield:Bad Company 2“. Electronic Arts ოფიციალური საიტი EA Digital Illusions CE's-ის პროფილი MobyGames-ზე ინტერვიუ DICE-ის თანადამფუძნებელ ანდრეას აქსელსონთან EA DICE საიტზე Curlie ↑ Article Series: Part 1 Home of Digital Illusions Swedish. PCgaming.nu. ციტირების თარიღი: 18 მარტი, 2011.
წმინდა ნინოს ტაძარი (პლასტუნკა)

წმინდა ნინოს ტაძარი პლასტუნკაში — მართლმადიდებელი ეკლესია ქ. სოჭის ხოსტის რაიონის სოფელ პლასტუნკაში, კრასნოდარის მხარე, რუსეთის ფედერაცია. სამრევლო დაარსებულია XIX საუკუნეში, 1881–1886 და 1886–1894 წლებს შორის ჩასახლებული ქართველების (სულ 80 ოჯახი) მიერ. 1993 წლის 17 ივნისს ქ. სოჭის ადმინისტრაციამ მიიღო დადგენილება, რომლის თანახმადაც ქართული მართლმადიდებელი ეკლესიის საზოგადოებას ნება დაერთო სოფ. პლასტუნკაში საკულტო ნაგებობის ასაშენებლად, მაგრამ დღემდე მშენებლობა დასრულებული არ არის. მშენებარე ტაძარი მდებარეობს ზემო პლასტუნკის სასაფლაოზე. იქვე არის მცირე ტაძარი-სამრეკლო (იხ. ფოტო). საფოსტო მისამართია: რუსეთი, ქ. სოჭი, ლესელიძის ქ. 50-ა. ტაძრის მოძღვარია მამა ამირანი. 1905 წელს პლასტუნკაში წმინდა ნინოს ეკლესიის მღვდლად ყოფილა ვინმე ნ. ოსიძე. Пластунка: 1905 год – Великая Отечественная война დაარქივებული 2013-10-14 საიტზე Wayback Machine. ↑ Храм Святой Нино. დაარქივებულია ორიგინალიდან — 2013-10-14. ციტირების თარიღი: 2010-10-14. ↑ Недостроенная церковь на Верхнепластунском кладбище[მკვდარი ბმული] ↑ Пластунка: 1905 год – Великая Отечественная война. დაარქივებულია ორიგინალიდან — 2013-10-14. ციტირების თარიღი: 2010-10-14.
Metallic Spheres

Metallic Spheres — ემბიენტ-ტექნო პროექტ The Orb-ის მეათე სტუდიური ალბომი, გამოცემული 2010 წლის ოქტომბერში. იგი ჩაწერილია დეივიდ გილმორის მონაწილეობით. ალბომი იყოფა ორ ნაწილად და შეიცავს დეივიდ გილმორის მიერ სპეციალურად ჩაწერილ სოლო-პარტიებს გიტარაზე და ვოკალურ ნაწყვეტებს მისი საქველმოქმედო სინგლიდან Chicago. ალბომზე გამოიყენება აუდიოტექნოლოგია 3D 360. ეს არის ტექნოლოგია, რომლის მეშვეობით ჩვეულებრივ CD-ზე შესაძლებელია სამგანზომილებიანი ჟღერადობის - ნებისმიერ მარტივ ტექნიკაზეც. 2023 წელს გამოიცა ალბომის რემიქსი, ნაწილობრივ ხელახლა ჩაწერილი, სახელწოდებით Metallic Spheres in Colour. Metallic Side (28:42) Metallic Spheres Hymns to the Sun Black Graham Hiding in Plain View Classified Spheres Side (20:12) Es Vedra Hymns to the Sun (რეპრიზა) Olympic Chicago Dub Bold Knife Trophy Cult of Youth Ambient Mix (ნაწილები 1 და 2) (შემოკლებული ვერსია) (5:35) (iTunes-ის დამატება) Metallic Spheres Hymns to the Sun Black Graham Hiding in Plain View Classified Es Vedra Hymns to the Sun (Reprise) Olympic Chicago Dub Bold Knife Trophy ალექს პატერსონი - ხმის მანიპულირებები, სინთეზატორი, ფირსაკრავი Youth (მარტინ გლოვერი) - ბას-გიტარა, სინთეზატორი, პროგრამირება ტიმ ბრენი - სინთეზატორი, პროგრამირება დეივიდ გილმორი - გიტარა, ვოკალი მარსია მელო - აკუსტიკური გიტარა (Black Graham) დომინიკ ლე ვაკი - ბეკ-ვოკალი ოფიციალური საიტი ↑ Allmusic review ↑ The A.V. Club review ↑ Pitchfork Media review ↑ QoQuaq Music review ↑ SPIN review. დაარქივებულია ორიგინალიდან — 2012-10-19. ციტირების თარიღი: 2012-02-15. ↑ Columbia Records (September 28, 2010). „The Orb Featuring David Gilmour's Metallic Spheres to be Celebrated Through Original Laser Show and Appearances by The Orb“. PR Newswire. ციტირების თარიღი: 2010-10-10. ↑ Irwin, Corey. (10 აგვისტო 2023) David Gilmour and the Orb Announce Metallic Spheres in Colour. ციტირების თარიღი: 3 ოქტომბერი, 2023
მიშა ანდღულაძე

მიხეილ (მიშა) ანდღულაძე (დ. 18 მარტი, 1982, თბილისი) — ქართველი კომიკოსი, ტელემსახიობი, სცენარისტი და ავტორი. დაამთავრა თბილისის 160-ე საშუალო სკოლა. შემდეგ სწავლა განაგრძო სამედიცინო კოლეჯში. 1991–1993 წლებში სამხატვრო სკოლაში ფერწერას, ქანდაკებას, გრაფიკასა და ხელოვნების ისტორიას სწავლობდა. 2004 წელს დაამთავრა თბილისის სამედიცინო უნივერსიტეტი. იყო ორგანიზატორი და აქტიური მონაწილე „Jimi Hendrix-tribute“- „Misha Andguladze & Band“-ის სახელით (2010–2016). საბავშვო გასართობი ცენტრის, „კომედი ცენტრი“, ერთ-ერთი დამფუძნებელი. 2000–2006 წლებში მუშაობდა რადიო „105“-ში, 2017–2018 წლებში ― „კომედი რადიოში“. 2003–2021 წლებში იყო ტელეკომპანია „რუსთავი 2“-ის გასართობი გადაცემების („შაბათის შოუ“, „კომედი შოუ“, „ქლაბ შოუ“) ტელემსახიობი და სცენარისტი. 2021 წლიდან მუშაობს ტელეკომპანია „ფორმულაში“. 2023 წლიდან არის კომპანია CCorporation-ის და TVC-ის თანადამფუძნებელი. 2012: „პოკერი სიყვარულის წესებით“ რეჟ. დავიდ ბაბახანიანი (სომხეთი); 2013: „MR. ძიძა“ (მამა, ძიძა) რეჟ. ირაკლი ცქიტიშვილი 2014–2017: „ქერის უბანი“ (ანიმაციური სერიალი) „ნადგომი წყალი“. თბილისი: ინტელექტი. 2021. ISBN 978-9941-31-287-8.
მინუტი

მინუტი — ბრტყელი კუთხის ერთეული, რომელიც უდრის გრადუსის 1/60 და აღინიშნება ′-ით. მეტრული მინუტი მართი კუთხის ერთი მეათიათასედი ნაწილია და აღინიშნება c-ით. მინუტი გამოიყენება გეოგრაფიული კოორდინატების გამოსახვისათვის. ქართული საბჭოთა ენციკლოპედია, ტ. 7, თბ., 1984. — გვ. 8.
ზაზა დამენია

ზაზა დამენია (დ. 22 ოქტომბერი, 1972, ოზურგეთი — გ. 16 აგვისტო, 2004, თლიაყანის მისადგომები) — ქართველი სამხედრო, საქართველოს არმიის კაპრალი, საქართველოს ეროვნული გმირი. აფხაზეთისა და ცხინვალის ომების მონაწილე. დაიაბადა 1972 წლის 22 ოქტომბერს ოზურგეთში. სწავლობდა ყაზანის სამშენებლო ინსტიტუტში 1990-1992 წლებში. 2003 წელს დაუსწრებლად დაამთავრა საქართველოს ტექნიკური უნივერსიტეტის ბათუმის ფილიალი სამრეწველო სამოქალაქო მშენებლობის სპეციალობით. 1992 წლიდან მსახურობდა საქართველოს შეიარაღებული ძალების სადაზვერვო ბატალიონში; 1993 წელს იბრძოდა აფხაზეთის ომში. 1995 წელს იყო გურიის სამხარეო შს სამმართველოს განსაკუთრებულ დავალებათა სამსახურის უზრუნველყოფის ჯგუფის უფროსი. 2002 წელს ჩაირიცხა ვაზიანის მე-11 მექანიზებული მსუბუქი ქვეითი კომანდოს მესამე ასეულში. 2004 წლის აგვისტოში იბრძოდა ცხინვალის მისადგომებთან. 16 აგვისტოს იმ სანგარზე, სადაც ზაზა დამენია იმყოფებოდა, განხორციელდა მძლავრი შეტევა. მოწინააღმდეგემ სანგარში ხელყუმბარის ჩაგდება მოახერხა, მას ზაზა გადაეფარა და საკუთარი სიცოცხლის ფასად თანამებრძოლები დაღუპვისგან იხსნა. დაღუპვამდე ორი დღით ადრე, დამენიას ჭურვის აფეთქების შედეგად მხედველობა დაუქვეითდა. მიუხედავად ამისა, დამენიამ უარი განაცხადა პოზიციის დატოვებაზე და ბოლომდე დარჩა თანამებრძოლებთან ერთად. დაკრძალულია ქალაქ ოზურგეთში, ომში დაღუპულთა სახელობის პარკში. საქართველოს პრეზიდენტის მიხეილ სააკაშვილის 2004 წლის 26 აგვისტოს განკარგულებით ზაზა დამენიას ეროვნული გმირის წოდება მიენიჭა „სამშობლოს დაცვისა და ერთიანობისთვის ბრძოლებში გამოჩენილი მამაცობისა და გამორჩეული გმირობისათვის“. ოზურგეთის მუნიციპალიტეტის სოფელ ოზურგეთის საჯარო სკოლას საქართველოს ეროვნული გმირის, ზაზა დამენიას სახელი მიენიჭა. აგრეთვე, ოზურგეთის ერთ-ერთი ქუჩა მის სახელს ატარებს. ენციკლოპედია „საქართველო“, ტ. 2, თბ., 2012. — გვ. 302. ზაზა დამენია — საქართველოს ბიოგრაფიული ლექსიკონი ზაზა დამენია — საქართველოს თავდაცვის სამინისტროს საიტი საქართველოს გმირი ზაზა დამენია ↑ საქართველოს ეროვნული გმირები. GHN.ge (1 მარტი, 2019). ციტირების თარიღი: 9 მაისი, 2020. ↑ ზაზა დამენია. საქართველოს ბიოგრაფიული ლექსიკონი. ციტირების თარიღი: 9 მაისი, 2020. ↑ ზაზა დამენია. Arma.ge (6 მაისი, 2020). დაარქივებულია ორიგინალიდან — 2020-08-06. ციტირების თარიღი: 9 მაისი, 2020. ↑ ზაზა დამენია-ეროვნული გმირი. ქართული სამხედრო ანალიტიკური პორტალი (27 ივლისი, 2016). ციტირების თარიღი: 9 მაისი, 2020. ↑ ზაზა დამენიას მოკლე ბიოგრაფია. საქართველოს თავდაცვის სამინისტრო. ციტირების თარიღი: 9 მაისი, 2020. ↑ ცხინვალის რეგიონში დაღუპულ ზაზა დამენიას ეროვნული გმირის წოდება მიენიჭა. Reportior.ge (16 აგვისტო, 2013). ციტირების თარიღი: 9 მაისი, 2020.[მკვდარი ბმული] ↑ სკოლას ეროვნული გმირის სახელი მიენიჭა. „გურიის მოამბე“ (2არტი, 2016). დაარქივებულია ორიგინალიდან — 2020-06-30. ციტირების თარიღი: 9 მაისი, 2020.
ქვენიფნევი

ქვენიფნევი — შუა საუკუნეების ციხესიმაგრე აღმოსავლეთ საქართველოში (ახლანდელი ახალგორის მუნიციპალიტეტის ტერიტორიაზე, სოფ. ლარგვისის სამხრეთით 3 კმ-ზე). ნანგრევებიღაა შემორჩენილი. XVI საუკუნის დამლევამდე იყო ცხრაძმისხევის ერისთავთა რეზიდენცია. აქედანვეა აქაურ ერისთავთა ზედწოდება — ქვენიფნეველი. ქვენიფნევი კონტროლს უწევდა მდინარე ქსანზე გამავალ გზას და უზრუნველყოფდა ხეობის ზედა ნაწილის თავდაცვისუნარიანობას. მატიანეში „ძეგლი ერისთავთა“ (XIV–XV სს. მიჯნა) XIV საუკუნის დასაწყისის მოვლენების თხრობისას აღნიშნულია, რომ აქ იყო მოზრდილი ციხე, რომლის აღება მეფე დავით VIII-მ ვერ მოახერხა. ზღუდის შიგნით იდგა სასახლე და ეკლესია, აგებული ერისთავების ლარგველ შალვას ძისა და ქვენიფნეველ ვირშელის ძის მიერ. ქვენიფნევი ნაგებობათა რთული კომპლექსი იყო. მისი მიწისზედა ნაშთები ცუდადაა შემორჩენილი. გალავანი კვადრატულია (60×60), სამხრეთ-დასავლეთით კოშკია, ჩრდილო-აღმოსავლეთით — სწორკუთხა გეგმის დიდი შენობის ნანგრევები, გალავნის გარეთ — დანგრეული მცირე დარბაზული ეკლესია (ფრესკათა ფრაგმენტებით). გვასალია, ჯ., ქართული საბჭოთა ენციკლოპედია, ტ. 10, თბ., 1986. — გვ. 518. გვასალია, ჯ., ქსნის ხეობის ისტორიული გეოგრაფიის საკითხები // საქართველოს ისტორიული გეოგრაფიის კრებული, ტ. III, თბ.: მეცნიერება, 1967. — გვ. 9–54. 184 გვ.
ბურები

ბურები, აგრეთვე ცნობილი როგორც აფრიკანერები — ნიდერლანდელ გადმოსახლებულთა შთამომავლები სამხრეთ აფრიკაში. ძველნიდერლანდურ ენაზე სიტყვა ბურ აღნიშნავდა გლეხს. ბურების ენას ეწოდება აფრიკაანსი. XVII საუკუნეში ჰოლანდიურმა ოსტ-ინდურმა კომპანიამ დაიწყო კეთილი იმედის კონცხის გამოყენება საჭმლისა და წყლის მარაგების შესავსებად აღმოსავლეთში მგზავრობის დროს. 1652 წელს კომპანიის 60-მა მოხელემ იან ვან რიბეკის ხელმძღვანელობით დააფუძნეს პირველი ნიდერლანდური დასახლება. გადმოსახლებულთა შორის გამოჩენილი პიროვნება იყო საიმონ ვან დერ სტელი, სტელენბოშის დამფუძნებელი. XVII საუკუნის ბოლოს, ლუდოვიკო XIV-ის მიერ ნანტის ედიქტის გაუქმების შემდეგ აფრიკის სამხრეთით თავშესაფარი ნახეს ფრანგი ჰუგენოტების ოჯახებმა. ნიდერლანდელებსა და ფრანგებს შორის მომხდარი შეტაკებების გამო ჰოლანდიურმა ოსტ-ინდურმა კომპანიამ აკრძალა იმიგრაცია. XVIII საუკუნეში ჩრდილოეთით ბურებმა მიაღწიეს მდინარე ორანჟს. ამ მდინარის ნაპირებზე ბურებს დახვდა ბანტუენოვანი მოსახლეობა, რომელმაც ბურებს სამხედრო წინააღმდეგობა გაუწია. საქართველოს სახელმწიფო მინისტრი დიასპორების საკითხებში მირზა (პაპუნა) დავითაიამ აფრიკაში ვიზიტით ყოფნისას ბურ ფერმერებთან გაფორმებული მემორანდუმი ჩამოიტანა. მემორანდუმის ყველაზე მნიშვნელოვანი მუხლი არის შემოთავაზება, რომელიც ეხება ბური ფერმერების ბიზნესის გადმოტანას საქართველოში. 40 000 ბური ფერმერის სახელით საქართველოში ჩამოვიდა ბურ ფერმერთა დელეგაცია, რომელსაც საქართველოს პოლიციის ეფექტურობა პირადად შინაგან საქმეთა მინისტრმა გააცნო. ბურ ფერმერთა შესაძლო ჩამოსახლებამ გამოიწვია სერიოზული კამათი ქართულ საზოგადოებაში და ინტერნეტ სივრცეში. აფრიკანერები BBC - საქართველოში ჩამოსვლამ ბურებს იმედები გაუცრუა // Presa.ge, 03.03.2011 დაარქივებული 18.10.2015, საიტზე Wayback Machine. ↑ 1.0 1.1 1.2 ენციკლოპედია "მსოფლიოს ირგვლივ", ბურები, შემოწმდა 2010 წლის 14 ოქტომბერს. ↑ 2.0 2.1 2.2 ტელეკომპანია რუსთავი 2, "პოსტ-სკრიპტუმი". ↑ Грузинские лейбористы не хотят "переселения в Грузию южно-африканских буров" დაარქივებული 2010-10-16 საიტზე Wayback Machine. ; newsgeorgia.ru.
ქვეში

ქვეში შეიძლება აღნიშნავდეს: ქვეში — მეტალურგიაში. ქვეში — სოფელი ბოლნისის მუნიციპალიტეტში; ქვეში — სოფელი გორის მუნიციპალიტეტში; ქვეში — ციხესიმაგრე აღმოსავლეთ საქართველოში.
ბეტმენი ბრუნდება

ბეტმენი ბრუნდება (ინგლ. Batman Returns) — 1992 წლის ფილმი, რომელიც ეფუძნება კომპანიის DC Comics კომიქსების გმირის ბეტმენის თავგადასავალს. ფილმის რეჟისორია ტიმ ბარტონი, ხოლო როლებს ასრულებენ: მაიკლ კიტონი (ბეტმენი), დენი დევიტო (პინგვინი), მიშელ პფაიფერი (ქალი-კატა) და კრისტოფერ უოკენი (მაქს შრეკი) ეს ფილმი არის მეორე კომპანიის Warner Brothers მიერ ბეტმენის თემაზე გადაღებული ფილმებიდან. ყურადღება!  ქვემოთ მოყვანილია სიუჟეტის და/ან დასასრულის დეტალები. მრავალი წლის შემდეგ ქალაქში ბრუნდება მშობლებისგან მიტოვებული პინგვინი, რომელსაც სურს, შური იძიოს მთელ სამყაროზე და ქალაქ გოთემის მოსახლეობა გაანადგუროს. პინგვინი შეეკვრება ბოროტ ბიზნესმენს, მაქს შრეკს, რათა ქალაქის მერი გახდეს. მას წინ აღუდგება ბეტმენი. შრეკის გეგმებს მისი მდივანი, სელინა კაილი გაიგებს. შრეკი ფანჯრიდან აგდებს სელინა კაილს. სელინა ქალ-კატად გადაიქცევა. ის ძველ იდენტობაზე უარს ამბობს. ქალი-კატა პირველად მაშინ გამოჩნდება, როდესაც პინგვინი საჯაროდ აცხადებს, რომ მშობლებს აპატია. მაქს შრეკი პინგვინის საარჩევნო კამპანიას აორგანიზებს. სანამ ბეტმენი და პინგვინი ერთმანეთს ესაუბრებიან, ქალი-კატა მაღაზიას აფეთქებს. ქალი-კატა და პინგვინი შეთქმულებას დაგეგმავენ, რათა პრინცესას მკვლელობა ბეტმენს დაბრალდეს. ქალი-კატა ბეტმენს ეუბნება, რომ მისი გადადგომის დროა. პინგვინი აპირებს გოთემის პირველშობილი ბიჭები გაიტაცოს და კანალიზაციაში ჩარეცხოს. ბეტმენი მის წინააღმდეგ ნამდვილ პინგვინებს გამოიყენებს. შემდეგ ის ცდილობს გადააფიქრებინოს ქალ-კატას მაქს შრეკზე შურისძიება, მაგრამ ამაოდ. ბოლოს პინგვინიც მოკვდება. კრისტოფერ უოკენი — მაქს შრეკი მიშელ პფაიფერი — სელინა კაილი, ქალი-კატა დენი დევიტო — პინგვინი, ოსვალდ კობლეპოტი მაიკლ კიტონი — ბეტმენი ოფიციალური საიტი „ბეტმენი ბრუნდება“ — კინოფილმების ინტერნეტ-მონაცემთა ბაზა (ინგლისური) „ბეტმენი ბრუნდება“ — Allmovie-ზე „ბეტმენი ბრუნდება“ — Box Office Mojo-ზე „ბეტმენი ბრუნდება“ — Rotten Tomatoes
Alone (Modern Talking-ის ალბომი)

Alone — ჯგუფ Modern Talking-ის მერვე სტუდიური ალბომი, გამოცემული 1999 წელს. დისკი გამოვიდა ლეიბლზე BMG. დიდი წარმატება ჰქონდა მასში შეტანილ სიმღერებს You're Not Alone და Sexy Sexy Lover You Are Not Alone - 3:41 Sexy, Sexy Lover - 3:33 I Can't Give You More - 3:41 Just Close Your Eyes - 4:17 Don't Let Me Go - 3:20 I'm So Much In Love- 3:53 Rouge Et Noir - 3:14 All I Have - 4:20 Can't Get Enough - 3:35 Love Is Like A Rainbow - 3:58 How You Mend A Broken Heart - 4:14 It Hurts So Good- 3:22 I'll Never Give You Up- 3:26 Don't Let Me Down - 3:57 Taxi Girl - 3:09 For Always And Ever - 3:22 Space Mix (The Ultimate Nonstop Mix) - 17:14 ინფორმაცია საიტზე Discogs ↑ http://www.allmusic.com/album/alone-mw0000471472 ↑ Austrian album certifications – Modern Talking – Alone გერმანულად. IFPI ავსტრია. შეიყვანეთ Modern Talking ველში Interpret. შეიყვანეთ Alone ველში Titel. აირჩიეთ album ველში Format. დააწკაპუნეთ ღილაკზე Suchen ↑ 3.0 3.1 Finnish album certifications – Modern Talking – Alone ფინურად. Musiikkituottajat – IFPI Finland. ↑ ოქროს/პლატინის მონაცემთა ბაზა (Modern Talking; 'Alone') გერმანულად. ფედერალური მუსიკალური ინდუსტრიის ასოციაცია. ↑ Polish album certifications – Modern Talking – Alone პოლონურად. პოლონეთის აუდიოს და ვიდეოს მწარმოებლები (ZPAV). ↑ Spanish Certifications 1996-1999. PROMUSICAE. Mediafire. ციტირების თარიღი: აგვისტო 31, 2015. ↑ ოქროს და პლატინის სერტიფიცირება - 1999 შვედურად (PDF). IFPI შვედეთი. ↑ ოფიციალური შვეიცარიული ჩარტების და მუსიკის საზოგადოება: ჯილდოები (Modern Talking; 'Alone'). Hung Medien. ↑ IFPI - ევროპის პლატინის ჯილდოები – 1999. ფონოგრამების ინდუსტრიის საერთაშორისო ფედერაცია.